als_Latn dik_Latn sag_Latn
Ka një lajm të mirë për Partizanin, pasi sulmuesi Xhevahir Sukaj nuk ka ndonjë problem shqetësues në gju, duke bërë që të jetë gati për përballjen me Botev Plovdiv.
Shkodrani është sulmuesi kryesor në skuadër dhe normalisht që kjo gëzon stafin teknik, që në miqësoren e nesërme me Prishtinën në Laç do të provojë edhe formacionin që mund të luajë kundër bullgarëve.
Ajo çka ka rënë në sy gjatë përgatitjeve ka të bëjë me faktin që në krahun e majtë të mbrojtjes është programuar të luajë Labinot Ibrahimi shkruan “Sport Ekspres”.
Një zgjedhje e çuditshme, kur në skuadër në atë rol luajnë Renaldo Kalari, Esin Hakaj dhe Blerim Kotobelli, ky i afruar si përforcim për linjën e majtë të prapavijës.
Për Ibrahimin nuk ka asnjë problem aktivizimi në atë pozicion, pasi e ka bërë edhe më parë. Duket se Starova dëshiron t’i shtojë centimetra skuadrës së tij në këtë përballje, ndaj edhe është përzgjedhur mbrojtësi nga Prishtina.
als_Latn als_Latn als_Latn als_Latn als_Latn